#### Neposredni poziv za sofinanciranje nakupa knjižničnega gradiva v splošnih knjižnicah v letu 2021 (NP-NKG-2021)

|  |  |
| --- | --- |
| Naziv knjižnice: Knjižnica dr. Toneta Pretnarja Tržič |  |
|  |  |
| Spletni naslov strateškega dokumenta upravljanja s knjižnično zbirko: |  |
| Spletni naslov objave letnega načrta nakupa knjižničnega gradiva za leto 2021 ali njegovega predloga: |  |

[https://plus.si.cobiss.net/opac7/bib/search/expert?c=fi%3Dmik\*%28n%29da%3D2020\*&db=siktrz&mat=allmaterials](https://plus.si.cobiss.net/opac7/bib/search/expert?c=fi%3Dmik*%28n%29da%3D2020*&db=siktrz&mat=allmaterials)

1. **Del - Izvleček iz Letnega načrta nakupa knjižničnega gradiva v letu 2021**

|  |
| --- |
| **1 Poslanstvo, strategija in cilji, ki bodo doseženi z načrtovanim nakupom knjižničnega gradiva** (do 2000 znakov) |

**Poslanstvo** Knjižnice dr. Toneta Pretnarja Tržič je usmerjeno k lokalni skupnosti in njenim prebivalcem. S strokovno usposobljenimi knjižničarji in kakovostno zbirko knjižničnega gradiva omogoča neomejen dostop do znanja, informacij in kulture prebivalcem tržiške občine.

**Strategija** sledi poslanstvu knjižnice**.** S strokovnim delom, storitvami in obsežno knjižnično zbirko prispevamo k izboljšanju kakovosti življenja uporabnikov in drugih obiskovalcev knjižnice. Nakup gradiva je usmerjen k potrebam uporabnikov. Z nakupom skrbimo za graditev »zdravega jedra« zbirke. Kvalitetno gradivo priporočamo v projektih Bralna značka za odrasle, Družinsko branje za otroke, po profilih knjižnice kot Bralni namigi … Ob nakupu gradiva za otroke imamo v mislih številne mlade družine in njihove otroke, ki skupaj z vrtci ob pomoči knjižnice spodbujajo branje v zgodnjem otroštvu.

**Cilji** nakupa gradiva so usmerjeni v zadovoljitev širokega povpraševanja posameznih uporabnikov. Poleg učenja in strokovnega usposabljanja s pomočjo gradiva si lahko uporabniki svoj prosti čas zapolnijo s prebiranjem leposlovja. To vodi v večjo bralno pismenost in kvalitetno preživljanje prostega časa. Dobra bralna pismenost zagotavlja ljudem doseganje višje izobrazbe, statusa in zdravo samozavest.

|  |
| --- |
| **2 Vsebinski kriteriji letnega nakupa za izgradnjo knjižnične zbirke** (do 2000 znakov) |

Cilj nabave gradiva je zbirka, s katero bo knjižnica zmogla zadovoljiti izobraževalne, kulturne, informacijske in socialne potrebe svojih uporabnikov. Pomembno je razvijati bralno kulturo in upoštevati interese posameznih ciljnih skupin uporabnikov na svojem območju.

Posebna pozornost je namenjena vsebinam, ki naj bi uporabnikom omogočil dostop do čim večjega obsega slovenske in tuje knjižnične produkcije za mlade in odrasle bralce, do povečanega izbora izvirnega slovenskega leposlovja (subvencionirana in nagrajena dela), kvalitetne prevodne leposlovne in strokovne literature (aktualna in nagrajena dela), strokovne in poljudne literature z vseh področij. Posebno pozornost posvečamo nakupu domoznanskega gradiva.

Še vedno skrbimo za kvaliteten izbor neknjižnega gradiva, predvsem na DVD-jih. Počasi širimo tudi svojo zbirko družabnih iger s katerimi želimo starše in otroke vzpodbuditi k skupnemu preživljanju prostega časa.

|  |
| --- |
| **3 Analiza in upoštevanje značilnih in posebnih potreb okolja, dopolnjevanje zbirke z gradivom za uporabnike s posebnimi potrebami in zagotavljanja enakosti zadovoljevanja ugotovljenih potreb okolja (informacijske, izobraževalne, raziskovalne in kulturne potrebe)** (do 2000 znakov) |

Odgovorna oseba za nabavo skrbi za premišljen in usklajen nakup. Pri tem upošteva tudi raznolike potrebe svojih uporabnikov. Premišljeno in transparentno gradi optimalno knjižno zbirko:

* s spremljanjem novosti književne produkcije želi doseči pravočasen nakup gradiva
* s spremljanjem, izbiro in nakupom subvencioniranih izvodov skrbi za nakup kvalitetnega leposlovja in strokovnega gradiva
* s posodabljanjem določenih strokovnih področij in izločanjem neaktualnega in uničenega gradiva skrbi za aktualnost zbirke
* s strokovno podprto ponudbo leposlovnih del zvišuje nivo bralne kulture in zadovoljuje kulturne potrebe uporabnikov
* spodbuja demokratično mišljenje v okolju, za katerega skrbi tudi s pravilnim odnosom do pisne dediščine (domoznansko gradivo)

Knjižnica z načrtovanim nakupom skrbi za dvig kakovosti življenja v lokalni skupnosti (tematska predavanj, sodelovanje z različnimi društvi, zavodi in posamezniki v občini npr. Društvo Diabetikov, Društvo upokojencev, Društvo slepih in slabovidnih , OŠ Tržič, Vrtec Tržič, CSD Tržič, Mladinski center…)

Ob tem vsako leto dokupi nekaj gradiva za slepe in slabovidne. Poleg tega pa skrbi za nakup gradiva prilagojenega uporabnikom s posebnimi potrebami (VDC), s katerimi permanentno sodelujemo. V letošnjem letu (2020) smo pristopili k uporabi portala Audibook in na ta način ne samo slepim uporabnikom, pač pa širšemu krogu ponudili novo možnost »branja« knjig.

Knjižnica zadovoljuje potrebe po leposlovnem in strokovnem gradivu, dviguje kakovost knjižnične zbirke, omogoča dostopnost do elektronskih gradiv na daljavo Biblos, Audibook, Pressreader…), motivira otroke za večjo uporabo knjižničnih storitev (vrtec na obisku, razred na obisku, šolski knjižni kvizi, ura pravljic, knjižnica s pravljico na obisku, sodelovanje pri predšolski bralni znački, družinskem branju, poletnem branju, počitniških delavnicah, predstavah za otroke itd.).

Za potrebe bibliobusa se redno uporablja med oddelčno izposojo gradiva – tako da so tudi uporabniki na terenu enako dobro oskrbovani kot v osrednji knjižnici.

|  |
| --- |
| **4 Razvijanje in promocija branja, bralne kulture, bralne in informacijske pismenosti** (do 2000 znakov) |

Z načrtovanim nakupom bo Knjižnica dr. Toneta Pretnarja še naprej razvijala branje, bralno kulturo in informacijsko pismenost na območju občine Tržič.

* Na torkovih dogodkih Dobimo se v Knjižnici dr. Toneta Pretnarja knjižnica seznanja obiskovalce z deli slovenskih avtorjev in slovenskih prevajalcev. Obiskovalci kasneje posežejo po branju predstavljenih del.
* Sredina potopisna predavanjapripravlja knjižnica enkrat mesečno. Med predavatelji so največkrat domačini (sodelovanje z lokalnim okoljem**).** Ta oblika dejavnosti popularizira branje potopisnih, planinskih, športnih in drugih poljudnih del, kot tudi izposojo turističnih vodnikov.
* Prav tako ob sredah potekajo v knjižnici predavanja z različnih strokovnihpodročij (medicine, psihologije, varstva okolja ipd… )
* Vsak četrtek pripravljamo uro pravljic, ki pri otrocih spodbuja domišljijo in vzgaja ljubezen do knjig. Včasih uro pravljic nadomesti igrana predstava za otroke, največkrat v sodelovanju z lokalnimi skupinami iz vrtca ali društev.
* Knjižnica redno gosti vrtce na obiskuin jim pripravlja ure knjižne vzgoje in knjižnične vzgoje.
* Knjižnica in bibliobus mesečno s pravljico obiskujeta vrtce.
* S knjižnimi kvizi vsako leto obiskujemo osnovnošolce, varovance v VDC in starostnike v DPU in po predstavitvi knjige skupaj rešujemo kvize.
* Projekt S knjigo do branja in znanja promovira slikanico domače avtorice. Z njo pripravimo v vseh razredih prvošolcev bibliopedagoško uro in vsakemu prvošolcu knjigo tudi podarimo. Letos zaradi obstoječih razmer izvedba ni bila možna.
* V okviru projekta Rastem s knjigo pripravimo ure za sedme razrede vseh treh osnovnih šol. Projekt zaključimo z obiskom znanega avtorja mladinskih.
* Predstavljamo kvalitetna dela za mlade (Zlato hruško). V letu 2021 bomo za vse enote vrtca celo leto polnili Pravljične nahrbtnike v katerih bodo predvsem kvalitetne slikanice, slikanice nagrajene z Zlato hruško in ponatisi izvirnih slovenskih slikanic.
* V okviru ur Razred na obiskuse osnovnošolce poleg knjižne in knjižnične vzgoje seznani tudi z iskanjem po katalogu Cobiss in drugih bazah podatkov, dostopnih preko knjižnice.
* Nadaljujemo s projektom bralna značka za odrasle - »Knjiga pojdi med Tržičane«.
* Nadaljujemo tudi s projektom» Družinsko branje«. Namenjen je razvijanju in spodbujanju bralnih navad pri otrocih. Z otrokom pri branju sodeluje vsa družina.
* V sodelovanju s Slovenskim društvom za terapijo s pomočjo psov »Tačke pomagačke« izvajamo projekt, ki je namenjen spodbujanju branja tistih otrok, v starosti od 7 – 12 let, ki imajo težave z branjem (manjše ali disleksija) .
* Sodelujemo pri projektu Poletavci – poletni bralci. Tudi ta je namenjen spodbujanju branja in ga je razvila Mestna knjižnica Ljubljana.
* Knjižna čajanka za devetošolce je namenjena spodbujanju branja leposlovnih mladinskih del o katerih se nato na čajanki pogovarja, izmenjuje mnenja…
* V letu 2020 smo začeli s projektom Filmska značka za odrasle. Na ta način vzpodbujamo ogled slovenskih filmov in nagrajenih kvalitetnih filmov evropske produkcije. S tem namenom smo pripravili tudi Filmske vikend pakete za celo družino.
* Po večletnem premoru smo za letos načrtovali prireditev za otroke ob Andersenovem dnevu - mednarodnemu dnevu knjiga za otroke. Prireditev zaradi epidemije ni bila izvedena, jo bomo pa obdržali kot naš vsakoletni dogodek.
* Z zvezi z informacijsko pismenostjo smo v letu 2019 izvedli dogodek Digitalno=Realno=Normalno, na katerega smo povabili otroke in učitelje osnovnih šol in širšo javnost. Letos je bil del dogodka izveden na eni od osnovni šol, drugi del pa je zaradi nastali razmer odpadel in ga bomo zagotovo izvedli v prihodnjem letu.

Z ustreznim svetovanjem v izposoji in z različnimi oblikami dejavnosti bo individualno in v skupinah popularizirala tako novo nabavljeno gradivo, kot tudi ostalo gradivo, ki je že nekaj časa v njenem fondu.

|  |
| --- |
| **5 Stanje in načrtovan obseg nakupa novih enot knjižničnega gradiva[[1]](#footnote-1)** (do 2000 znakov) |

Preglednica 1: Podatki o stanju knjižnične mreže

|  |  |  |  |
| --- | --- | --- | --- |
| **Organizacijska enota** | **Število prebivalcev** | **Število enot knjižničnega gradiva** | **Odprtost /****ur na teden[[2]](#footnote-2)** |
| **zaloga** | **načrtovan nakup** |
| **Občina Tržič** | **14.884** |  |  | **50** |
| **Osrednja knjižnica** |  | **75.744** | **2.044** | **15,15** |
| **Bibliobus** |  | **5.885** | **420** |  |
|  |  | **81.629** | **2.464** |  |

|  |
| --- |
| **6 Načrtovan obseg nakupa naslovov po zvrsteh[[3]](#footnote-3); zastopanost knjižničnega gradiva različnih vrst, oblik in dostopnosti** (do 2000 znakov) |

Preglednica 2: Podatki o načrtovanem razmerju nakupa gradiva glede na zvrst

|  |  |  |  |
| --- | --- | --- | --- |
| **Priporočeno** | Stroka do 50% | Leposlovje do 50% | Skupaj 100% |
| **Načrtovano** | 1.214 | 1.215 | 2.429 |

Preglednica 3: Podatki o načrtovanem razmerju nakupa gradiva glede na namen

|  |  |  |  |
| --- | --- | --- | --- |
| **Priporočeno** | Mladina 25-30% | Odrasli 70-75% | Skupaj 100% |
| **Načrtovano** | 728 | 1.701 | 2.429 |

**7 Načrtovan obseg nakupa in zastopanosti e-knjig v zbirki** (do 2000 znakov)

V letu 2020 so našim uporabnikom na voljo 1003 naslovi e-knjig. Osnovni paket obsega 229 naslovov. Do 1. 12. 2020 smo letos kupili 66 licenc.

Naši uporabniki so si v letu 2020 izposodili 1.376 (do 7. 12. 2020) e-knjig, lani v enakem obdobju pa 473, kar kaže na velik porast v letu 2020. K temu v precejšnji meri pripomore pestrejša ponudba izbora e-knjig in pa trenutne razmere v zvezi z epidemijo.

V letu 2021 načrtujemo nakup osnovnega paketa in dodatnih licenc e-knjig v skupnem številu 315 naslovov. Glede na potrebe lokalnega okolja je nakup le teh realno načrtovan. Merilo za izbor je kvalitetna literatura, ki jo knjižnica vključi v zbirko e-knjig na osnovi povpraševanja papirne verzije. Nakup e-knjig sledi povpraševanju na portalu Biblos.

Knjižnica kupuje po 1 izvod oz. naslov Poudarek nakupa bo tudi na kvalitetnih komercialnih naslovih, saj s tem privabljamo vedno nove uporabnike in pospešujemo e-branje. V letošnjem letu smo zaznali porast izposoje e-knjig za domače branje, čemur je sledil naš nakup.

|  |
| --- |
| **8 Utemeljenost odstopanj od strokovnih priporočil pri načrtovanju** (do 2000 znakov) |

|  |
| --- |
| Znotraj načrtovanih in zelo verjetno zagotovljenih sredstev bo nabava gradiva potekala po predpisanih (načrtovanih) razmerjih.Realne možnosti v knjižnici pa so take: obseg sredstev Občine Tržič za nakup knjižničnega gradiva bo v letu 2021 ostal enak tistemu iz leta 2020, kar pomeni 45.031 EUR. Pri načrtovanju sredstev za nakup gradiva s strani MIK smo se držali navodila 1 EUR na prebivalca v občini.Knjižnica za leto 2021 tako načrtuje 45.031,00 EUR sredstev s strani Občine Tržič in 14.884,00 EUR od Ministrstva za kulturo Republike Slovenije. Skupaj torej 59.915,00 EUR, kar je nekaj manj kot v letu 2020.Uporabnikom bomo manjkajoče naslove strokovnih del zagotovili z medknjižnično izposojo. |

Razrez finančnih sredstev pripravi knjižnica po oddelkih, za katere se gradivo kupuje (splošni, bibliobus). Posebni fondi so namenjeni nakupu serijskih publikacij, e-knjig in audio knjig.

*SREDSTVA za nakup knjižničnega gradiva po letih*

|  |  |  |  |
| --- | --- | --- | --- |
|  | 2019 | 2020 | 2021 |
| Plan | 58.209,00 | 60. 268,00 | 59.915,00 |
| MIK | 15.178,00 | 15.237,00 | 14.884,00 |
| Občina Tržič | 43.031,00 | 45.031,00 | 45.031,00 |
| Realizacija | 60.414,00 | 63.244,00 |  |

Povečan obseg sredstev v letu 2020 (2.976,00 EUR) se izkazuje s strani MIK. Od tega smo 2.713,00 EUR načrtno porabili za Biblos, približno 700 EUR pa za Audibook .

|  |
| --- |
| **9 Povezovanje z deležniki v okolju (medknjižnična izposoja, osrednja območna knjižnica, druge vrste knjižnic) za izboljšanje vseh elementov knjižničnega sistema; promocija knjižničnih zbirk)** (do 2000 znakov) |

V procesu medknjižnične izposoje naša knjižnica sodeluje s celotno mrežo knjižnic v Sloveniji. Mestna knjižnica Kranj, kot osrednja knjižnica na Gorenjskem, ima v letu 2020 na voljo namenska finančna sredstva, s katerimi krije stroške medknjižničnih izposoj med gorenjskimi knjižnicami. Naši uporabniki se te možnosti poslužujejo v primeru, ko gradiva ni v naši zbirki. V letu 2020 je knjižnica naročila 136 enot knjižničnega gradiva (podatek na dan 1. 12. 2020). Glede na lansko leto se je medknjižnična izposoja zmanjšala, kar pripisujemo večji ustreznosti zbirke.

Pri domoznanski dejavnosti sodelujemo z Mestno knjižnico Kranj pri naslednjih projektih:

* *Knjižni kviz Modri pes*: Naša knjižnica sodeluje pri promociji in reševanju kvizov, ki jih pripravlja MKK. S kvizi obiskujemo razrede in ob poslušanju zgodb rešujemo pripravljene kvize. Z sodelujočimi deležniki (knjižničarji gorenjskih knjižnic) se srečujemo na sestankih in si izmenjujemo informacije in podajamo ideje, predloge… V letošnjem letu je bil obisk šol situaciji primerno okrnjen.
* *Domoznanski september*: MKK koordinira vsakoletni Domoznanski september, ki se odvija znotraj gorenjskih knjižnic. V preteklih letih smo v okviru tega projekta pripravili več večerov. Letošnji domoznanski večer nosi naslov Gor pa dol po pvac' – Iz Tržiča še veter ni dober. Ob tej priložnosti so bile izdane prve tržiške domoznanske novice z naslovom Gor pa dol po pvac. Izšle so tri številke, tematsko vezane na tri večer, pripravljene v okviru domoznanskega septembra.
* *Kamra*: zbiramo slikovno in ustno gradivo iz katerega sestavljamo zgodbe po posameznih tematikah. Le te objavljamo na portalu Kamra.si.
* *Digitalizacija*: Osrednja knjižnica Kranj digitalizacijo zagotavlja iz sredstev za območne naloge. V letu 2020 smo za digitalizacijo pripravili šolska glasila. Pri pripravi/zbiranju gradiva smo sodelovali s šolskimi knjižnicami na območju Občine Tržič.
* Z ostalimi knjižnicami in deležniki okolja sodelujemo:
* *Knjižna čajanka*: Knjižnica organizira Knjižno čajanko na katero so povabljeni devetošolci vse treh osnovnih šol. Prebrana knjiga je pogoj za udeležbo čajanke. Pri tem nam pomagajo šolske knjižnice (knjižničarke), ki k projektu povabijo otroke, ki radi berejo. V letošnjem letu zaradi izrednih razmer čajanka ni bila izpeljana.
* M*ednarodni dan knjig za otroke - 2. april:* letos smo prav na ta dan prvič načrtovali izvedbo prireditve z avtorico in ilustratorko, namenjeno otrokom in varovancem Varstveno delovnega centra. Žal je že pripravljena prireditev odpadla.
* *Bralni krožek* v domu starostnikov omogoča poslušanje zgodb uporabnikom, ki sicer ne morejo več sami brati, si pa še vedno želijo ohranjati stik s knjigami. Tudi tukaj so bili naši obiski v primerjavi z lanskim letom okrnjeni.
* *Knjiga na* dom je servis s katerim omogočamo gibalno omejenim uporabnikom izposojo knjig in s tem spodbujanje branja.
* *Maček v žaklju:* v poletnem času pripravimo pakete z dvema knjigama po našem izboru in na ta način promoviramo branje kvalitetnega leposlovja.
* *Projekt:* letos smo drugič organizirali in izvedli projekt, ki smo ga poimenovali DIGITALNO = REALNO = NORMALNO. Dogodek je bil izveden na OŠ Bistrica, kjer so izrazili željo po sodelovanju na tem projektu. Pripravljena je bila tudi izvedba dogodka v knjižnici, z drugačnimi vsebinami kot lani, vendar smo ga morali odpovedati.
* *Razstave*: na tedenskih in mesečnih razstavah na oddelku za otroke in odrasle razstavljamo knjižne novosti, tematske sklope gradiva… in s tem pospešujemo izposojo teh knjig.
* *Knjigobežnica* za katero skrbimo, mimoidoče spominja na knjige in knjižnico. Vanjo redno odlagamo podarjeno gradivo, ki ga knjižnica ne potrebuje. Odziv je pozitiven.
* Z gorenjskimi splošnimi konstantno sodelujemo tudi z izmenjavo informacij, mnenj, izkušenj in rešitev…
* *Strokovna ekskurzija:* vsako leto se zaposleni odpravimo na ogled ene ali dveh splošnih knjižnic. Ob obisku izmenjamo izkušnje in stalne prakse na področju delovanja. Ob tem pridobivamo nove ideje za obogatitev našega strokovnega dela.
* *Glasilo Tržičan:* v njem redno objavljamo članke s področja našega delovanja. Predvsem pišemo o naših prireditvah in vabimo na naše dogodke. O naše delu poročajo tudi druga glasila na Gorenjskem in širše. Za promocijo knjižne zbirke se poslužujemo tudi digitalnih medijev (domača stran, FB, Instragrama, Tik tok, Cobiss obvestila, e-pošta…)
1. **Del – Načrt nakupa knjig s sredstvi Ministrstva za kulturo[[4]](#footnote-4)**

|  |
| --- |
| **1 Načrtovan obseg nakupa novih knjig** (do 2000 znakov) |

**Opišite kriterije izbora ter navedite v absolutnih vrednostih ter v deležu glede na število naslovov in število izvodov oziroma licenc. Pojasnite, kako bodo knjige, kupljene s sredstvi MK, razporejene v mreži knjižnice. Opredelite kriterije razporeditve ter določite povprečno število izvodov na organizacijsko enoto, in sicer glede na demografsko sliko območja, velikost in odprtost organizacijske enote ipd.**

Izbor knjig, kupljenih iz sredstev Ministrstva za kulturo, bo sledil novim napotkom. Iz teh sredstev bomo kupovali gradivo, katerega izdajo bo finančno podprla JAK, ponatise slovenske izvirne leposlovne klasike in ponatise izvirnih slovenskih strokovnih del za mladino in odrasle, otroško in mladinsko literaturo z znakom kakovosti »zlata hruška« in zvočne ter e-knjige v slovenskem jeziku.

Sledili bomo produkciji knjig in v letu 2021 posebej pazljivo izbirali naslove, ki jih bomo kupili iz ministrskih sredstev.

Gradivo, kupljeno s sredstvi MIK, bo razporejeno znotraj Osrednje knjižnice na oddelku za odrasle in otroke. **Za potrebe Bibliobusa bo izvedena medoddelčna izposoja.**

Preglednica 2: Podatki o številu naslovov in izvodov knjig

|  |  |  |
| --- | --- | --- |
| **Knjige4** | **Število** | **Stroški v evrih** |
| **naslovov** | **izvodov/licenc** |
| * **v javnem interesu**
 | **270** | **300** | **6.000,00** |
| * **ponatisi**
 | **120** | **132** | **2.640,00** |
| * **kakovostne mladinske**
 | **50** | **62** | **1.244,00** |
| * **e-knjige**
 | **315** | **315** | **3.000,00** |
| * **zvočne knjige**
 | **120** | **120** | **2.000,00** |

Preglednica 3: Podatki o razporeditvi knjig v knjižnični mreži – knjige v javnem interesu4

|  |  |  |
| --- | --- | --- |
| **Organizacijska enota** | **Povprečno število izvodov** | **Odprtost /****ur na teden[[5]](#footnote-5)** |
| **Osrednja knjižnica** | **300** | **50** |
|  |  |  |

Preglednica 4: Podatki o razporeditvi knjig v knjižnični mreži – ponatisi4

|  |  |  |
| --- | --- | --- |
| **Organizacijska enota** | **Povprečno število izvodov** | **Odprtost /****ur na teden5** |
| **Osrednja knjižnica** | **132** | **50** |
|  |  |  |

Preglednica 5: Podatki o razporeditvi knjig v knjižnični mreži – kakovostne mladinske knjige4

|  |  |  |
| --- | --- | --- |
| **Organizacijska enota** | **Povprečno število izvodov** | **Odprtost /****ur na teden5** |
| **Osrednja knjižnica** | **62** | **50** |

|  |
| --- |
|  **Načrt promocije branja knjig, kupljenih s sredstvi MK** (do 2000 znakov) |

Načrt promocije branja knjig v letu 2021:

* Pravljični nahrbtniki, v katerih bodo predvsem ponatisi slovenske izvirne leposlovne klasike in otroška literatura z znakom kakovosti »zlata hruška«. Z nahrbtniki bomo redno oskrbovali vse enote Vrtca Tržič.
* Poletni projekt Maček v žaklju, v okviru katerega bo v paketu knjig dodan naslov, ki je bil finančno podprt s strani JAK.
* Redne tedenske in mesečne razstave knjig v knjižnici, za odrasle in otroke, na katerih bomo predstavljali knjige, kupljene s sredstvi MIK.
* Prireditve za odrasle in otroke s predstavitvijo knjig slovenskih avtorjev.
* Šolski kvizi s predstavitvijo slovenskih ponatisov. Kvizi in predstavitve bodo namenjeni tudi varovancem domu upokojencev in Varstveno delovnega centra.
* Obveščanje o novostih preko družbenih omrežij in lokalnih glasil: Bralni namigi

Datum: 9. 12. 2020 Podpis odgovorne osebe in žig:

 Marinka Kenk Tomazin

 Valerija Rant Tišler, vodja nabave

1. Pri navedbah enot in obsega naslovov knjižničnega gradiva elektronskih knjig ne upoštevajte. [↑](#footnote-ref-1)
2. Uredba o osnovnih storitvah knjižnic (Uradni list RS št. 29/03) v svojem 13. členu opredeljuje minimalni obseg obratovalnega časa knjižnice, ki je za posamezno vrsto knjižnic:

- osrednja in osrednja območna: 8 ur dnevno, 5 dni v tednu, ob sobotah 5 ur,

- krajevna knjižnica: 4 ure tedensko (do 2000 prebivalcev), 15 ur tedensko (do 6000 prebivalcev), 4 ure dnevno, 5 dni v tednu (nad 6000 prebivalcev). [↑](#footnote-ref-2)
3. Strokovna priporočila in standardi za splošne knjižnice (2018): Priporočeno razmerje med leposlovnim in strokovnim gradivom je do 50 % naslovov leposlovnega gradiva v krajevnih knjižnicah. Z velikostjo knjižnice se praviloma veča delež

 strokovnega gradiva. Delež knjižničnega gradiva za predšolske otroke, šolske otroke in mladostnike je praviloma 30

 %. Knjižnica pri tem smiselno upošteva delež teh skupin med prebivalci ter prioritete med knjižničnimi vlogami. [↑](#footnote-ref-3)
4. Pri pripravi predloga letnega načrta nakupa knjižničnega gradiva iz državnih sredstev načrtujte nakup v izhodiščni vrednosti 1 evro na prebivalca. S sredstvi države lahko načrtujete nakup:

publikacij v javnem interesu, katerih izdajo sta finančno podprli Javna agencija za knjigo oziroma Javna agencija za raziskovalno dejavnost,

ponatisov slovenske izvirne leposlovne klasike in ponatisov izvirnih slovenskih strokovnih del za mladino in odrasle,

otroške in mladinske literature z znakom kakovosti »zlata hruška« ter

zvočnih in e-knjig v slovenskem jeziku.

Pri pripravi predloga nakupa knjižničnega gradiva iz državnih sredstev prednostno upoštevajte tudi vsebine, povezane z obeležitvijo naslednjih obletnic oziroma pomembnejših dogodkov v letu 2021:

30. obletnica osamosvojitve Republike Slovenije,

Predsedovanje Slovenije Svetu EU,

Leto Josipa Ipavca in Josipa Jurčiča,

200. obletnica ustanovitve Deželnega muzeja za Kranjsko,

300. obletnica Škofjeloškega pasijona. [↑](#footnote-ref-4)
5. Uredba o osnovnih storitvah knjižnic (Uradni list RS št. 29/03) v svojem 13. členu opredeljuje minimalni obseg obratovalnega časa knjižnice, ki je za posamezno vrsto knjižnic:

- osrednja in osrednja območna: 8 ur dnevno, 5 dni v tednu, ob sobotah 5 ur,

- krajevna knjižnica: 4 ure tedensko (do 2000 prebivalcev), 15 ur tedensko (do 6000 prebivalcev), 4 ure dnevno, 5 dni v tednu (nad 6000 prebivalcev). [↑](#footnote-ref-5)